THCOM จับมือ “ซัมซุง” ส่งแพลตฟอร์มบันเทิงขึ้นทีวี รับเทรนด์ดิจิทัล
THCOM จับมือ "ซัมซุง" ส่งแพลตฟอร์มบันเทิงขึ้นทีวี รับเทรนด์ดิจิทัล
THCOM จับมือ "ซัมซุง" ส่งแพลตฟอร์มบันเทิงขึ้นทีวี รับเทรนด์ดิจิทัล
15 ก.ย. 2563

นายเกรียงศักดิ์ ศิวะสนธิวัฒน์ รักษาการผู้จัดการทั่วไป บริษัท ไทยแอดวานซ์ อินโนเวชั่น จำกัด (ไทย เอไอ) ในเครือ บริษัท ไทยคม จำกัด (มหาชน) หรือ THCOM ผู้ให้บริการ LOOX TV แอปพลิเคชั่นดูทีวีของไทย เปิดเผยว่า บริษัทร่วมมือกับ ซัมซุง อิเลคโทรนิคส์  ในการขยายช่องทางการรับชม LOOX TV ผ่านการดาวน์โหลดแอปพลิเคชั่นในซัมซุงสมาร์ททีวีเพื่อเชื่อมโยงการรับชมทีวีแบบเดิมเข้ากับการรับชมออนไลน์สมัยใหม่ได้อย่างไร้รอยต่อ เพราะเพียงมีอินเทอร์เน็ตก็สามารถรับชมได้ลดความยุ่งยากในการเชื่อมต่อเสาอากาศหรือกล่องรับสัญญาณ และทำให้ผู้บริโภคสามารถเข้าถึงแอปพลิเคชั่น LOOX TV และการรับชมรายการต่างๆ ได้อย่างสะดวก
โดยได้รวบรวมรายการทั้งช่องรายการพิเศษจากต่างประเทศ ช่องดิจิทัลทีวี และช่องทีวีดาวเทียม ไว้ในแอปพลิเคชั่นเดียว และเพื่อรองรับการเติบโตของดิจิทัลไลฟ์สไตล์ในยุคปัจจุบัน พร้อมรับชมความพิเศษจากช่องรายการคุณภาพจากต่างประเทศ อาทิ รายการกีฬา, ภาพยนตร์, ข่าว, อีสปอร์ต, วาไรตี้ และรายการสำหรับครอบครัวให้รับชมเพิ่มเติม
นอกจากนี้ การขยายแพลตฟอร์มดังกล่าว ยังเป็นการช่วยเสริมความแข็งแกร่งให้แก่อุตสาหกรรมโทรทัศน์ไทย โดยเป็นการเพิ่มโอกาสให้ผู้ผลิตรายการ, เจ้าของคอนเทนต์ และผู้ให้บริการช่องรายการต่าง ๆ สามารถเข้าถึงผู้ชมคนไทยได้มากขึ้น
ทั้งนี้ ในปี 2563 พฤติกรรมของผู้ใช้งานสมาร์ททีวีมีการเชื่อมต่อคอนเทนต์ออนไลน์สูงขึ้นตามไลฟ์สไตล์ของผู้คนที่เปลี่ยนไปและการใช้ชีวิตอยู่บ้านมากกว่าเดิม จึงมองหาสิ่งบันเทิงภายในบ้านมากขึ้น ซัมซุงในฐานะผู้นำตลาดทีวีอันดับหนึ่งของโลกมาต่อเนื่องยาวนานถึง 14 ปี เล็งเห็นความต้องการตรงจุดนี้ จึงมุ่งต่อยอดสร้างทางเลือกในการรับชมคอนเทนต์ออนไลน์ที่หลากหลาย ตอบโจทย์ความต้องการในทุกไลฟ์สไตล์ของผู้บริโภคอยู่เสมอ เพื่อเพิ่มอรรถรสและอรรถประโยชน์สูงสุดในการใช้งานผ่านสุดยอดนวัตกรรมของซัมซุงสมาร์ททีวีสุดอัจฉริยะให้ได้เพลิดเพลินกับโฮมเอนเตอร์เทนเมนต์สำหรับทุกคนในครอบครัว
 
 